Diari Oficial de la Generalitat Valenciana


Sumari del DOGV 5773, del 29-05-2008 (2008/6652)

ORDE de 8 d'abril de 2008, de la Conselleria de Medi Ambient, Aigua, Urbanisme i Habitatge, per la qual s'aprova la modificació parcial del traçat dels camins ramaders núm. 3, assegador d'Almassora a la Pedrissa; núm. 4, assegador d'Aragó del terme municipal d'Onda, i l'assegador núm. 5 o de la Pedrissa, del terme municipal de l'Alcora, afectats per l'explotació minera La Pedrissa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5773

Data del DOGV
:   29-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6652


Data del document
:   08-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Correcció d'errades

 Descriptors 

:   * Onda
    * Alcora, l'
    * via rural

ORDE de 8 d'abril de 2008, de la Conselleria de Medi Ambient, Aigua, Urbanisme i Habitatge, per la qual s'aprova la modificació parcial del traçat dels camins ramaders núm. 3, assegador d'Almassora a la Pedrissa; núm. 4, assegador d'Aragó del terme municipal d'Onda, i l'assegador núm. 5 o de la Pedrissa, del terme municipal de l'Alcora, afectats per l'explotació minera La Pedrissa. [2008/6652]
El Sr. Vicente Enrique Marmaneu Martí, en representació de la mercantil Gravas y Derivados, SA (GRADER, SA), en data 17 de gener de 2006 presenta sol·licitud de modificació parcial del traçat dels camins ramaders anteriorment esmentats, afectats per la concessió minera núm. 346, La Pedrissa.
Després del seu estudi, s'hi van observar algunes anomalies que podien ser esmenables, per la qual cosa es va emetre en data 10 d'agost de 2006 un primer informe tècnic sobre la viabilitat de la sol·licitud.
En data 4 d'octubre de 2007, després de recopilar els antecedents documentals, s'emet un segon informe sobre la viabilitat de la sol·licitud i en data 24 d'octubre de 2006 s'eleva proposta de la Direcció Territorial a Castelló a la Direcció General de Gestió del Medi Natural perquè s'acorde l'inici de l'expedient de modificació parcial de traçat, i després de l'informe del Servei de Gestió Forestal i proposta de la Direcció General de Gestió del Medi Natural, el conseller de Territori i Habitatge, en data 31 d'octubre de 2006, acorda l'inici de l'expedient esmentat.
En data 12 de desembre de 2006, la secretària autonòmica de Territori i Habitatge formula DIA de l'expedient 372/02-AIA la concessió directa d'explotació minera La Pedrissa núm. 2849, la qual, en afectar els tres camins ramaders interessats, condiciona la declaració d'impacte ambiental a l'obtenció de l'aprovació de la corresponent autorització, davant de l'òrgan administratiu competent per raó de la matèria, per a resoldre l'afecció d'aquests.
En data 15 de maig de 2007 es presenta nou escrit de sol·licitud de modificació parcial del traçat dels tres camins ramaders afectats i s'adjunta un nou i definitiu projecte de modificació del traçat de data maig 2007, el contingut del qual es dóna ací per reproduït, que modifica puntualment el de data gener 2006.
Durant la tramitació de l'expedient s'han efectuat les actuacions procedents que consten en aquest, i no s'ha presentat cap al·legació en els 30 dies següents a la seua publicació en el DOCV (30.07.2007), ni després de l'exposició als taulers d'edictes als respectius ajuntaments de l'Alcora i Onda, els quals han emés informes favorables a la proposta de modificació parcial de traçat, juntament amb la Cambra Agrària Provincial.
No han contestat a la consulta formulada les entitats i organismes següents: Ligallo General de Pastors, Cort de Pastors de Castelló, Unió de Llauradors i Ramaders, Diputació de Castelló i conselleria d'Infraestructures i Transport.
No s'han personat tercers interessats.
Els camins ramaders del municipi d'Onda afectats són els denominats núm. 3, assegador d'Almassora a la Pedrissa, i C. R núm. 4, assegador d'Aragó; i van ser classificats amb una amplària legal i necessària de 37,61 m. Per O. M. de data 30.04.1956, publicada en el BOE de data 21.05.1956 i en el BOP de 07.06.1956, se li van contar a Onda només 18,75 m d'amplària per al C. R. núm. 4, assegador d'Aragó en transcórrer per la sèrie de mollons Onda/l'Alcora. Posteriorment, es va modificar la classificació dels C. R. del terme municipal d'Onda, mitjançant una ordre de la conselleria d'Agricultura i Pesca de data 28.11.1989, publicada en el DOGV de data 11.01.1990, i hi figuren ambdós amb una amplària legal de 37,5 m i una amplària necessària de 10 m.
El camí ramader del municipi de l'Alcora afectat és el denominat assegador núm. 5 o de la Pedrissa; va ser classificat igualment amb l'amplària legal i necessària de 37,61 m. Per O. M.5/4/1954, publicada en el BOE-14/4/54 i en el BOP-13/5/54, i s'hi comptaven només 18,75 m al terme de l'Alcora, en transcórrer per la sèrie de mollons d'Onda/l'Alcora.
No consta que cap dels tres camins ramaders afectats en l'àmbit de l'explotació minera de La Pedrissa estiga delimitat.
Així mateix, tampoc hi ha dades respecte a la possible pertinença d'aquestes a la Xarxa Nacional de Camins Ramaders, segons els antecedents que consten en la Direcció Territorial de Castelló.
Els terrenys per on transcorreran els nous traçats són de titularitat de la mercantil sol·licitant, els títols de propietat dels quals consten en l'expedient, relatius a les actuals parcel·les cadastrals següents: parcel·les 1, 15 i 16 del polígon 7 d'Onda, consta certificat municipal d'innecessarietat de segregació i parcel·les 143 i 144 del polígon 25 de l'Alcora, de les quals l'Ajuntament de l'Alcora no emetrà certificat relatiu a la segregació fins que no estiga resolt l'expedient.
En data 14 de novembre de 2007, l'enginyer instructor dicta informe-proposta, amb el vistiplau del cap de la Secció Forestal del Servei Territorial de Medi Ambient de Castelló, favorable a la modificació de traçat dels camins ramaders anteriorment esmentats, afectats per la concessió minera núm. 346, La Pedrissa, en els termes següents:El balanç superficial de l'assegador de la Pedrissa entre la superfície de nova afectació i la que es desafecta és positiu (2,6277- 2,2810 = 0,3467 ha)."
Vista la proposta del director territorial de Medi Ambient, Aigua, Urbanisme i Habitatge de Castelló, favorable a la modificació del traçat dels camins ramaders esmentats, afectats per l'explotació minera La Pedrissa.
Vist l'informe del Servei de Gestió Forestal, favorable a la modificació de traçat dels camins ramaders anteriorment esmentats, en els termes expressats en l'informe-proposta de l'enginyer instructor, com també la proposta de la Direcció General de Gestió del Medi Natural.
Vistos els articles 10 i 11 de la Llei 3/95, de 23 de març, de camins ramaders, que regulen la modificació de traçat de camins ramaders i la desafectació del domini públic de terrenys de camins ramaders, la Llei 30/92, de 26 de novembre, de règim jurídic de les administracions publiques i del procediment administratiu comú, i la resta de disposicions concordants.
Com també, vista la Llei 14/2003, de 10 d'abril, de patrimoni de la Generalitat Valenciana, que tot i que és supletòria a la de camins ramaders vigent, ha d'observar-se el seu compliment pel que fa a la regulació de la desafectació demanial o permuta dels béns immobles de la Generalitat.
Vist l'informe de l'Advocacia General de la Generalitat, de data 28 de febrer de 2008.
Vistos els preceptes legals citats i la resta de concordant i pertinent aplicació, fent ús de les atribucions que em confereix el Reglament orgànic i funcional de la conselleria de Medi Ambient, Aigua, Urbanisme i Habitatge, aprovat pel Decret 131/2007, de 27 de juliol, del Consell. (DOCV 30 de juliol de 2007), modificat per Decret 217/2007, de 26 d'octubre.
ORDENE
Aprovar la modificació parcial del traçat dels camins ramaders núm. 3, assegador d'Almassora a la Pedrissa, núm. 4, assegador d'Aragó del terme municipal d'Onda, i assegador núm. 5 o de la Pedrissa, del terme municipal de l'Alcora, afectades per la concessió minera núm. 346, La Pedrissa, a instàncies del Sr. Vicente Enrique Marmaneu Martí, en representació de la mercantil Gravas y Derivados, SA (GRADER, SA), segons es descriu en l'informe-proposta de l'enginyer instructor, anteriorment referit.
Primer
La desafectació dels trams dels camins ramaders descrits en la memòria i grafiats en els plànols que queden dins de l'àmbit de l'explotació minera La Pedrissa antiga autorització secció A) núm. 436 i actual concessió directa núm. R-2849 als termes municipals d'Onda i l'Alcora.
Segon
L'afectació dels nous trams proposats dels camins ramaders descrits en la memòria i en els plànols del projecte esmentat.
Tercer
Una vegada aprovada la desafectació dels antics traçats i l'afectació dels nous traçats, l'òrgan competent formalitzarà la permuta dels béns immobles després de la valoració patrimonial prèvia per part del Servei de Gestió Immobiliària de la conselleria d'Economia, Hisenda i Ocupació.
València, 8 d'abril de 2008.- El conseller de Medi Ambient, Aaigua, Urbanisme i Habitatge: José Ramón García Antón